Kareem Michael

Kareem Michael er en belizisk økonom, som siden 2. desember 2021 har vært sentralbanksjef i Belizes sentralbank.

Tidligere sentralbanksjef Gustavo Manuel Vasquez trakk seg fra stillingen i august 2021, etter 19 uker som sentralbanksjef, og Michael overtok da som fungerende sentralbanksjef. Den 2. desember 2021 ble han utnevnt til sentralbanksjef, av statsminister Johnny Briceño.

Michael har en Master of Public Administration i samfunnsøkonomi fra Columbia University i New York City, og han har en Bachelor of Arts i samfunnsøkonomi fra Valdosta State University i Georgia i USA, der han fikk utmerkelsen «Outstanding Economics Senior of the Year».

Han begynte å jobbe i sentralbanken i 2000, som økonom innen pengepolitikk. Han har også ledet utviklingen av sentralbankens statistikkavdeling, og hatt tilsynet med denne. I 2008 ble han visedirektør i forskningsavdelingen. Han gikk ut av sentralbanken i 2014, og jobbet i Belize Electricity Limited fram til november 2017, da han returnerte til sentralbanken som visesentralbanksjef. Han overtok som fungerende sentralbanksjef i august 2021, og ble utnevnt til sentralbanksjef i desember 2021.

Referanser

Eksterne lenker 
 Belizes sentralbank - Office of the Governor 

Sentralbanksjefer
Belizere